**Τίτλος Μαθήματος: Κοινωνική και Πολιτική Φιλοσοφία (ΑΕΠ 12)**

**Διδάσκων:** Βασίλης Ρωμανός

**Περίγραμμα.**

Το σεμινάριο έχει ως στόχο να παρουσιάσει κεντρικές συζητήσεις της κοινωνικής και πολιτικής σκέψης του 20ου κυρίως αιώνα, όπως αυτές διαμορφώθηκαν από την ανάγκη υπέρβασης, αφενός των εγγενών αντινομιών των κοινωνιών της ύστερης Νεωτερικότητας, και αφ' ετέρου, μιας σειράς προβλημάτων φιλοσοφικού, επιστημολογικού και πολιτικού χαρακτήρα. Ενδεικτικά αναφέρονται οι ακόλουθες συζητήσεις:

1. Η αισθητική στροφή στη σκέψη του 20ου αιώνα: η διαμάχη M. Heidegger και T. Adorno

2. Η συγκρότηση και η θεμελίωση του 'πολιτικού' στη φαινομενολογία, την ερμηνευτική και τον μεταδομισμό: H. Arendt, J. Habermas, K. Καστοριάδης, C. Taylor, E. Laclau.

3. Η διαμάχη γύρω από το πρόταγμα του Διαφωτισμού: J. Habermas, J-F. Lyotard, M. Foucault, J. Derrida.

4. Φιλελευθερισμός και Κοινοτισμός: η διαμάχη του J. Rawls με τους M. Sandel και C. Taylor.

5. Οι νέοι Μαρξισμοί: L. Althusser, E. Balibar, E. Laclau, K. Καστοριάδης, M. Foucault.

6. Ψυχανάλυση και Κοινωνική Επιστήμη: S. Freud, J. Lacan, T. Parsons, H. Marcuse.

7. Κριτική Θεωρία: T. Adorno, J. Habermas, A. Honneth, A. Wellmer.

8. Γλωσσική Στροφή και Αποδόμηση: L. Wittgenstein, F. Saussure, C. Lévi-Strauss, M. Heidegger, C. Taylor, J. Habermas, J. Derrida.

9. Υποκείμενο και Σώμα: M. Heidegger, M. Merleau-Ponty, P. Bourdieu.

**Ενδεικτική Βιβλιογραφία:**

-Habermas, J. (1993), *O Φιλοσοφικός Λόγος της Νεωτερικότητας: Δώδεκα Παραδόσεις*, μτφρ. Λ. Αναγνώστου & Α. Καραστάθη, Αθήνα: Εκδόσεις Αλεξάνδρεια.

-Bernstein, R.J. (1991), *The New Constellation: The Ethical-Political Horizons of Modernity/ Postmodernity*, Cambridge & Oxford: Polity Press.

-Kearney, R. (1989), *Modern Movements in European Philosophy*, Manchester & N.Y.: Manchester University Press.

Για τα επιμέρους θέματα που επιλεχτούν, θα δοθεί επιπρόσθετη ειδική βιβλιογραφία.

**Τρόπος Εξέτασης:**

Το σεμινάριο θα εξεταστεί στη βάση μιας τελικής εργασίας 5,000 λέξεων (70%). Το υπόλοιπο 30% συνάγεται από την υποχρεωτική συμμετοχή του φοιτητή / της φοιτήτριας στις συζητήσεις στην τάξη και την υποχρεωτική παρουσίαση (15-20 λεπτά) επιμέρους θεμάτων.